  Анжелика Тихонова корреспондент 6-тӥ шуркынмонэ Удмуртиын лымшор но шундыпуксён вискысь тӧл секундскын 15-17 метрозь кужмояса пельтылоз шуыса чаклало. Со сярысь элькун Гидрометцентр вылэ чӧлскыса Ижкар администрацилэн пресс-службаез ивортэ. Калыкез чакласькыны куро 6-тӥ шуркынмонэ нуназе зороз. Нуназе температура +4…+9 градусозь луоз. 7-тӥ шуркынмонэ эшшо но шунытгес кариськоз. Нуназе +7…+12 градус луоз. озьы ик куазез чакласьёс лымшор но шундыпуксён вискысь тӧл 9-14 метре пельтоз но зороз шуыса иворто. 8-тӥ шуркынмонэ пильмаськылоз, лымыялоз, тӧл уйпал но шундыпуксён вискысь уйпал но шундыӝужан пала берытскыса секундскын 4-9 метре пельтоз. Температура 0…-5 градусозь лэзькоз. Сюресъёс вылын йӧвалег луыны быгатоз. Тегъёс: Ижкар Гидрометцентр Удмуртия инкуазь сӥзьыл  